**Szombathely Megyei Jogú Város Önkormányzata Közgyűlésének**

**10/2022. (VI.29.) önkormányzati rendelete**

**a temetőkről és a temetkezés rendjéről szóló 25/2000. (IX.28.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A temetőkről és a temetkezés rendjéről szóló 25/2000. (IX.28.) önkormányzati rendelet (a továbbiakban: Rendelet) bevezető része helyébe a következő rendelkezés lép:

„Szombathely Megyei Jogú Város Önkormányzatának Közgyűlése a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:”

**2. §**

A Rendelet 8. § (5) bekezdése helyébe a következő rendelkezés lép:

„(5) Rátemetés esetén - a 25 évnél régebben temetett és exhumált maradvány kivételével - biztosítani kell a temetési hely legalább 25 éves használatát. Rátemetéskor 50 %-os sírhelyár fizetendő, ezzel újabb 25 évre a használati jog meghosszabbodik.”

**3. §**

A Rendelet 2. melléklete helyébe az 1. melléklet lép.

**4. §**

Ez a rendelet 2022. augusztus 1-jén lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2022. június 29.**

**/: Dr. Károlyi Ákos :/**

**jegyző**